Anyai nagyanyám testvére, Tompa Lajos házasságot kötött Franhaumer Katalinnal, aki a máriakálnoki Franhaumer család legkisebb, tizedik gyermeke volt. Tompa Lajos és Franhaumer Katalin a házasság után Levélre költöztek. Amikor 1946-ban Franhaumer Katalin édesapja megtudta, hogy ki fogják őket telepíteni, szívinfarktust kapott és azonnal meghalt. A család tíz gyermeke közül többet kitelepítettek, a pontos számot sajnos nem tudom. Katalin azért maradhatott Magyarországon, mert a férje magyar családból származott.
Lajos bácsi 1973-ban halt, Kati nénivel viszont többször találkoztam, amikor látogatóba mentünk hozzájuk. Sajnos semmilyen tárgyi emlék nem maradt, kivéve 1 fénykép Kati néniről és Lajos bácsiról. Sajnos a keresgélés után ezt szombaton nem találtuk meg.